uni. Sidhat agung narmada. Sajrone aguling. Pangucape janma nendra. Teka tansah dadia linduran kewala. Katon kang asung usada.....“Ehhh Emban Minayaksi, kang dak tembangake mau lagon apa?”Dhuh sinuwun, punika wau kados lelagon lindur.”“Yen mangkono apa tegese riris ara palwa nuting ranu iku?”“Riris arda punika jawah deres, palwa nuting ranu niku kenyut.”“Wohing kamal lan sidhat agung ing narmada kuwi tegese apa?”“Wohing kamal punika asem. Sidhat agung ing narmada niku kewan uget-uget ageng wonten seganten punika ulam uling.”“Sabanjure hehh emban Minayaksi, pangucape nendra, apa?”“Enggih Sang Pabu, pangucapipun janma nendra punika nglindur.”Sang Prabu Minayaksa nggujeng latah-latah. Dheweke krasa kaya nglindur guneman maneka warna jalaran kasmaran marang wanodya putrane Prabu Dewakusuma ing negara Pancalaretna kang nama Dewa Kanekawati. Mula emban Minayaksi kautus nglamar Kanekawati.SEJE KANG CINARITA, kang ana ing praja Intenrukmi sawenehing negara ing tlatah Suwarnadipa ana nalendra mudha bagus kang warna. Sang Prabu Kencana Ginurit asmane. Dhasar nalendra mudha isih legan durung palakrama, mula keh para putri lan para endhang putra pandhita kang padha kasmaran. Ewasemono sajake isih ra ana kang nocogi ing karsa.Nuju ing dina soma manis iki Sang nata Prabu Kencana Ginurit lagi lenggah sinewaka para nara praja.“Kakang Patih Salakawangsa padha raharja anggonira marak?”“Dhuh Sang Prabu kencana Ginurit sesembahan kawula, karana saking sih paduka punika andayani kawilujengan kuma ning. Inggih saking punika kawula keparenga ngaturake sembah bekti.”Pambegtinira wus ingsun tampa kakang patih, kepenakna dhisik anggonira sowan. Dene sira manggala yuda Salakajaya, kepiye anggonira nggegulang marang para prajurit lan tamtama?”“Nun inggih Gusti, lepat nyuwun gunging aksami. Prajurit ing praja Intenrukmi ngriki ngengingi keprigelaning perang, solah saha kridhaning curiga, tuwin embating warastra, muter watang sangandhap tuwin sanginggiling turangga sampun mboten kuciwa.”Ature: